text: Mand død efter bilister kørte ham ned 
  19 november 2014 kl. 08.31
  En 38-årig mand er afgået ved døden, efter han er blevet påkørt af to bilister i Brørup
  En trafikulykke i Brørup har kostet en 38-årig mand livet. Ifølge Syd- og Sønderjyllands Politi var manden ved at krydse vejen, da han stoppede op på midterstriben og blev ramt af en bil.
  - Vedkommende krydser vejen halvvejs og bliver ramt af en bil, der slynger ham over i modsatte vejbane. Her rammer en modkørende bil ham så, siger vagthavende hos Syd- og Sønderjyllands Politi til TV SYD.
  Uheldet skete onsdag morgen på Nørregade i Brørup. Gaden var spærret for gennemkørsel i omkring en time, men vejen er nu åben for trafik igen
  . 
  Manden er fra lokalområdet, og de pårørende er underettet.
  Nørregade i Brørup er åben for trafik igen efter et færdselsuheld på stedet #politidk
  
  Nørregade i Brørup er spærret fra Esbjergvej til Violvej på grund af færdselsuheld. Trafikanter bedes finde alternativ rute.  #politidk
  
  